kardosdrur/scandi-wiki huggingface dataset:
Lille Lise

Lille Lise er en kortfilm fra 2005 instrueret af Benjamin Holmsteen efter eget manuskript.

Handling 
»Lille Lise« er en gyser om 4-5-årige Lise, der er vidne til, at hendes far slæber liget af hendes mor ud til familiens bil for at køre ud til en skovsø, hvor liget skal dumpes. Igennem flashbacks forstår vi, at moren og faren lå i skilsmisse, og at Lise har været vidne til højlydte skænderier og vold mellem forældrene. Filmen overbeviser i starten sit publikum om, at faren har slået moren ihjel og nu vil lade Lise lide samme skæbne. Men så vender fortællingen, og vi forstår, at alt ikke er, hvad det ser ud til. Filmen vandt en Robert for bedste kortfilm i 2006 og fik en Special Mention af ungdomsjuryen på BUSTER filmfestivalen 2006.

Referencer

Eksterne henvisninger 
 

Robertprisen for årets korte fiktions- eller animationsfilm
Kortfilm fra Danmark
Danske film fra 2005
Pandasyndromet

Pandasyndromet er en dansk kortfilm fra 2006 med instruktion og manuskript af Rune Schjøtt.

Handling 
Den tragikomiske fortælling om den 17-årige Bjørn, som har forhudsforsnævring. Hans far leder ham indiskret på sporet af lidelsen, som ligger til familien. Filmen følger Bjørn igennem undersøgelser, operation og heling. Bjørns forhold til pigerne har været præget af præstationsangst og usikkerhed, men efter operationen håber han, at alt har vendt sig til det bedre, ikke mindst på grund af hans fascination af storesøsterens skønne veninde, der nysgerrigt har været vidne til hans lidelsesfærd - og er blevet beredvilligt informeret af storesøsteren om selv de mest intime detaljer. Men Bjørn må sande, at selv om han er blevet fysisk veludrustet, så gør det ikke nødvendigvis erobringen af de skønne kvinder nemmere.

Referencer

Eksterne henvisninger 
 

Kortfilm fra Danmark
Danske film fra 2006
Pas på nerverne

Pas på nerverne er en dokumentarfilm fra 2005 instrueret af René Bo Hansen efter manuskript af René Bo Hansen, Nikolaj Sebaldus.

Handling 
»Pas på nerverne« er et kærligt og humoristisk portræt af en opvækst i Københavns barske Nordvest-kvarter. Omdrejningspunktet er legepladsen Degnestavnen med dens nye og gamle brugere og stedets leder, den 59-årige ildsjæl Niels Bay, som gennem 18 år med succes har anvendt en engageret og særdeles uortodoks pædagogik. Børnene er overvejende af anden etnisk baggrund end dansk og med et selvværd helt i bund. Omgangstonen er ofte rå, men 'Nede i Niel' kaster drengene sig ivrigt ud i konkurrencer om at opføre sig mest fornuftigt på fodboldholdet og i paratviden om Shakespeare, Kierkegaard og Holberg. Filmen giver et fordomsfrit og tankevækkende indblik i et hårdt belastet miljø i dagens Danmark og giver stof til debat om integration, social arv og pædagogik.

Referencer

Eksterne henvisninger 
 

Dokumentarfilm fra Danmark
Danske film fra 2005
Public secret

Public secret er en eksperimentalfilm fra 1995 instrueret af Ane Mette Ruge, Jacob F. Schokking efter manuskript af Jacob F. Schokking, Ane Mette Ruge.

Handling 
»Public Secret« er et videooratorium med dokumentarisk udgangspunkt. To mænd, Norman og Carl, fortæller og synger erindringer fra deres liv på improviserede melodier. Nærbilleder viser deres åbne og intense ansigter, mens de med uskolede stemmer synger deres morsomme, rørende og nogle gange smertefulde fortællinger til kameraet. Private hemmeligheder bliver offentlige i refleksioner over almentmenneskelige temaer som forfængelighed, kærlighed og død. Ud over de to mænds stemmer består lydsiden af et firestemmigt kor og elektronisk akkompagnement.

Referencer

Eksterne henvisninger 
 

Eksperimentalfilm fra Danmark
Danske film fra 1995
Punk Royal

Punk Royal er en dokumentarfilm fra 2006 instrueret af Robin Schmidt, Niels David Rønsholdt efter manuskript af Robin Schmidt.

Handling 
»Punk Royal - et brand på røven« er et ungt dansk tøjdesign firma, som på kort tid har gennemgået en turbulent udvikling. Igennem tre år følger filmen, hvordan de tre mennesker bag ideen bliver til trendsættere, og hvordan deres hippieforetagende med noget muggent militærtøj i en lille kælderbutik i København udvikler sig. På rekordtid sælger de tøj i det meste af Europa, og snart er de klar til at blive lanceret i USA. Pludselig handler det ikke om at printe og designe nogle få stykker tøj efter lyst. Det drejer sig om at levere store mængder af fejlfrit tøj til aftalt tid. Nu skal det vise sig, om de kan overleve i en benhård modeverden, hvor der er kort fra succes til fiasko. Martin, Mette og Cibo har tilsammen en magi som et orkester, der svinger og får succes. Hvis man skifter det ene medlem ud, kan det hele falde til jorden.

Referencer

Eksterne henvisninger 
 

Dokumentarfilm fra Danmark
Danske film fra 2006
Russisk avantgarde

Russisk avantgarde er en dokumentarfilm fra 1999 instrueret af Alexander Krivonos efter manuskript af Felix Lazarev.

Handling 
»Russisk Avantgarde« skildrer en turbulent epoke i nyere russisk historie igennem en gruppe personligheder på den russiske kunstscene i begyndelsen af århundredet: Malevitj, Filonov, Tatlin samt ideolog og kommissær Nikolaj Punin. Det er en dramatisk historie om en gruppe radikale kunstnere, der dedikerede deres liv til revolutionen, men som senere blev forrådt af det kommunistiske styre. Først med Perestrojka er museernes kældre blevet åbnet, og de originale værker blevet tilgængelige.

Referencer

Eksterne henvisninger 
 

Avantgarde
Dokumentarfilm fra Danmark
Danske film fra 1999
Rusland i 1900-tallet
Kunst fra Rusland
Rørdrummens vinter

Rørdrummens vinter er en dokumentarfilm fra 2004 instrueret af Hanne Risgaard efter eget manuskript.

Handling 
»Rørdrummens vinter« fortæller om den mystiske, sky fugl rørdrummen. Den største del af året holder rørdrummen til i marsklandets tætte sivskove, men når frosten sætter ind, søger fuglen hen, hvor der er chancer for at fange fisk - i en lille våge i en sø, der aldrig fryser til. Her udspiller sig en kamp om føden blandt rørdrum og fiskehejre, den vilde mink, isfuglen, vandriksen og de aggressive måger. Filmen foregår i fire barske vintermåneder, hvor dagene er korte, solen står lavt på himlen, og kulden bider. Menneskene lever inden døre, uvidende om de dramaer, der udspiller sig i naturen. Dramaer, som kan være grumme, men som også rummer skønhed og uforglemmelige billeder. Naturfotografen Leif Bjørn Petersens optagelser til filmen foregik over fire sæsoner.

Referencer

Eksterne henvisninger 
 

Naturfilm fra Danmark
Dokumentarfilm fra Danmark
Danske film fra 2004
Safe condition - document in the past perfect

Safe condition - document in the past perfect er en eksperimentalfilm fra 1995 instrueret af Lars Mathisen efter manuskript af Lars Mathisen.

Handling 
»Safe Condition, Document in the Past Perfect« af billedkunstneren Lars Mathisen er en kunstvideo, som også kan bruges i uddannelsessektoren. Videoens råmateriale består af redigerede optagelser fra en ukendt dansk families private s/h 16mm film. Disse optagelser kan dateres til perioden fra 1932 til 1954 og dækker begivenheder omkring hjemmet, på arbejdet, i fritiden, ved højtider, på feriesteder osv. Der er nogle historiske pejlingspunkter i materialet som f.eks. optagelser fra en rejse til Olympiaden i Berlin i 1936 og billeder fra Rådhuspladsen i København dagen efter befrielsen i 1945. Optagelserne er sat sammen med et interview med den legendariske Charles Manson, optaget i 1985. Manson taler om opdragelse, familie, moral, fængselslivet, ensomhed, erkendelse, religion, politik, økologi og historie.

Referencer

Eksterne henvisninger 
 

Eksperimentalfilm fra Danmark
Danske film fra 1995
Snart kommer tiden

Snart kommer tiden er en kortfilm fra 2006 instrueret af Christian Dyekjær efter manuskript af Line Knutzon og Christian Dyekjær.

Handling 
»Snart kommer tiden« er en surrealistisk fortælling om ægteparret Hilbert og Rebekka og deres syvårige søn Granberg. På Rebekkas 35 års fødselsdag sendes sønnen på spejdertur, mens de voksne fejrer dagen med en idyllisk frokost i det grønne. Da de kommer hjem, venter deres nu 57-årige søn med gave og blomster. 50 år er gået uden at nogen opdagede det, og Hilbert og Rebekka konfronteres med det liv, de har levet, deres uforløste drømme og den forsømte kærlighed.

Referencer

Eksterne henvisninger 
 

Kortfilm fra Danmark
Danske film fra 2006
Tal til mig (film)

Tal til mig er en dokumentarfilm fra 2007 instrueret af Anne Katrine Talks, der også har skrevet manuskriptet.

Handling 
Tal til mig er en dokumentarfilm om to søstre; den ene hørende og den anden døv. Karen er født døv, og tegnsprog er hendes modersmål. Hun har et meget tæt forhold til sin hørende søster, Katrine, der også er filmens instruktør. Gennem deres opvækst har Katrine været Karens talerør til den hørende verden. Karen har en søn på knap tre år, som er hørende. Da han begynder at tale, bliver de to søstres forhold sat på prøve. Oskar appellerer til den hørende Katrine om at få sunget godnatsang, om at dele oplevelser af musik, og at tale sammen, mens Karen gradvis føler sig afskåret fra disse oplevelser med Oskar. Tal til mig er en film om det at være døv i de hørendes verden og samtidig en fængslende skildring af to søstres nære og komplicerede forhold.

Referencer

Eksterne henvisninger 
 

Dokumentarfilm fra Danmark
Danske film fra 2007
Through darkness

Through darkness er en dokumentarfilm fra 2003 skrevet og instrueret af Hannes Lintrop og Renita Lintrop.

Handling 
»Through Darkness« er en filosofisk reflekterende dokumentarfilm om minearbejderes skæbne i Ida-Virumaa i den nordøstlige del af Estland. Her sætter minearbejdere hver dag livet på spil for en ussel løn, og de lider næsten alle af ondt i ryggen, lungebetændelse og tuberkulose. I byen er over halvdelen af fabrikkerne nedlagt, og gaderne ligger øde og forladt. Filmens hovedperson er den 28-årige familiefar Aleksandr Koman. De ændrede livsomstændigheder får ham til at reflektere over forholdet mellem mennesker og natur, mellem Gud og mennesker. Kan man overhovedet finde fred og harmoni under sådanne trøstesløse livsbetingelser? Aleksandr Tomak forsøger.

Referencer

Eksterne henvisninger 
 

Estland
Dokumentarfilm fra Danmark
Danske film fra 2003
Minder på skinner

Minder på skinner er en dokumentarfilm fra 1996 instrueret af Mikkel Bo efter manuskript af Mikkel Bo.

Handling 
»Tog kører ind på perronen« hedder en af filmhistoriens første film. Tog har altid været et yndet filmisk motiv. I 1996 fyldte filmen 100 år og De Danske Statsbaner fyldte 150. »Minder på skinner« er en kærlighedserklæring til tog og film. Rammehistorien er en ældre herre, der tager på en rejse i tid og sted i et splinternyt IC3-tog - en rejse gennem såvel det danske landskab som DSBs og Danmarks historie.

Referencer

Eksterne henvisninger 
 

Dokumentarfilm fra Danmark
Danske film fra 1996
Tokyo noise

Tokyo noise er en dokumentarfilm fra 2002 instrueret af Kristian Petri, Jan Röed, Johan Söderberg efter manuskript af Johan Söderberg, Kristian Petri, Jan Röed.

Handling 
»Tokyo Noise« er et rytmisk og farvemættet storbyportræt, som bevæger sig mellem byens larmende, intensive puls og som modsætning stilheden ved bjerget Fuji, som på en klar dag kan ses fra hovedstaden. Filmen er en dannelsesrejse gennem en af verdens største byer med dens 26 millioner indbyggere, og et møde med en række mennesker, der forsøger at tolke byen på deres personlige måde: To fotografer, to robotingeniører, en professor, en præst, en psykiater, en spilkonstruktør, en redaktør og en støjmusiker. Skildringen af byen fortæller både noget specielt og noget universelt; den japanske megaby bliver et billede på moderne menneskers livsstil og identitet.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2002
Under bæltestedet

Under bæltestedet er en kortfilm fra 2006 instrueret af Alexander Kølpin efter manuskript af Ine Urheim, Lars Andreas Pedersen, Alexander Kølpin.

Handling 
»Under bæltestedet« er en sensuel fabel om to venner, der på en restaurant møder en pige, de begge to er vilde med. Filmen skildrer musikalsk og humoristisk mændenes uudtalte spil om pigens gunst. Filmen er balletdanseren og koreografen Alexander Kølpins debut som fiktionsinstruktør.

Referencer

Eksterne henvisninger 
 

Kortfilm fra Danmark
Danske film fra 2006
Dansksprogede film
Homulus spectaculus

Homulus spectaculus er en dokumentarfilm fra 2004 instrueret af Cæcilia Holbek Trier efter manuskript af Cæcilia Holbek Trier.

Handling 
»Verdens mærkeligste dyr, Homulus Spectaculus, afsnit 5 - han-dyret« er en dokumentarfilm om voksne mennesker. Hvem er de, disse høje mærkelige væsener med de dybe stemmer? Hvad laver de om dagen - og om natten? Hvad er egentlig det, de kalder 'arbejde'? Hvorfor har de så mange regler om, hvad man skal spise, gøre og nå? Og hvad tænker de? I bedste naturfilmgenre fører Agnes på 14 år seerne gennem en hverdag i en ganske almindelig familie og afslører, hvad der egentlig foregår inde i hovedet på Verdens mærkeligste dyr - Homulus Spectaculus - Hannen. En morsom og lærerig film for både børn og voksne.

Referencer

Eksterne henvisninger 
 

Dokumentarfilm fra Danmark
Danske film fra 2004
Problems

Problems er en animationsfilm fra 1998 instrueret af Trine Laier, Trine Vester efter manuskript af Rasmus Bregnhøi.

Handling 
10 korte tegnefilm.

Referencer

Eksterne henvisninger 
 

Animationsfilm fra Danmark
Danske film fra 1998
Lysvågen

Lysvågen er en børnefilm fra 2010 instrueret af Christina Rosendahl efter manuskript af Torbjørn Rafn.

Handling 
10-årige Benjamin kan ikke falde til ro. Han bor sammen med sin mor og hendes nye mand Robert, der gør, hvad han kan for at få et godt forhold til Benjamin. Men Benjamin savner sin far og håber, at hans forældre finder sammen igen. Benjamin samler på tinsoldater og drømmer om, at han og hans mor en dag bliver reddet af soldater og genforenet med Benjamins far. En nat går hans ønske i opfyldelse.

Referencer

Eksterne henvisninger 
 

Børnefilm fra Danmark
Danske film fra 2010
Lukas & The Aspies

Lukas & The Aspies er en kortfilm fra 2015 instrueret af Anders Gustafsson efter manuskript af Henrik Bromander, Anders Gustafsson.

Handling 
12-årige Lukas spiller i et punkband, skændes med sin lillebror - men han har også Aspergers syndrom, og derfor sine helt egne sæt af problemer. Problemer som gør, at han hurtig mister besindelsen, ikke har så nemt ved at være social med andre, og så er det hans åndssvage forældre, som aldrig forstår ham helt. Det bliver ikke nemmere af Lukas specielle interesse i at lave hjemmelavede tatoveringer på sig selv.

Referencer

Eksterne henvisninger 
 

Kortfilm fra Danmark
Danske film fra 2015
People's holiday

People's holiday er en dokumentarfilm fra 1947 instrueret af Søren Melson efter manuskript af Poul Henningsen.

Handling 
14 dages ferie med løn er en ret, som tilkommer danskere på arbejdsmarkedet. I filmen besøger vi Folke-Ferie - en slags rejsebureau, som drives af bl.a. fagbevægelsen og tilbyder gode og billige ferier: særlige ferielandsbyer, vandrehjem og landbohjem, hvor arbejdere fra byen kan tilbringe ferien.

Referencer

Eksterne henvisninger 
 

Dokumentarfilm fra Danmark
Danske film fra 1947
Fotografiske billedrytmer

Fotografiske billedrytmer er en eksperimentalfilm fra 1994 instrueret af Henning Bendtsen efter manuskript af Henning Bendtsen.

Handling 
158 af mine abstrakte fotografier har jeg kædet sammen i en langstrakt glidende rytme, uden dramatisk begyndelse og slutning. Kun behaget ved at beskue farvernes spil og fladernes former har jeg ønsket at fastholde og videregive. Den visuelle vision forstærkes af Gill Evans komposition LA NEVADA der spilles af hans store orkester.

Referencer

Eksterne henvisninger 
 

Eksperimentalfilm fra Danmark
Danske film fra 1994
Før stormen

Før stormen er en dansk kortfilm fra 2011, der er instrueret af Andreas Thaulow efter manuskript af ham selv og Jesper G. Laursen.

Handling 
15-årige Sigurd bor sammen med sin unge mor, Marianne, i en nedslidt lejlighed i København. Marianne har lige mødt Peter, som gerne vil gøre et godt indtryk på Sigurd. Men Sigurd er bekymret på sin mors vegne og skeptisk over for Peter.

Referencer

Eksterne henvisninger 
 

Kortfilm fra Danmark
Danske film fra 2011
Seksten en halv time

Seksten en halv time er en kortfilm fra 2013 instrueret af Malou Reymann efter manuskript af Malou Reymann.

Handling 
18-årige Anna er på vej til Norge med Oslobåden, da hun bliver bedt om at filme nogle norske fyres polterabend. Pludselig befinder hun sig i en kahyt med gommens bror Christopher på 32, og herfra tager aftenen en uventet drejning. Men Anna har styr på situationen, i hvert fald indtil næste morgen.

Referencer

Eksterne henvisninger 
 

Kortfilm fra Danmark
Danske film fra 2013
Pine Ridge

Pine Ridge er en dokumentarfilm fra 2013 instrueret af Anna Eborn efter manuskript af Anna Eborn.

Handling 
19-årige Bert sidder i skyggen af et træ i Yo Park. Cassandra Warrior fodrer sin datter Diamond Rose. Daniel Runs Close sveder under solen ved mindestedet Wounded Knee. Kassel Sky Little tager sine støvler på ved Waters Rodeo. Vanessa Piper er alene, midt i Badlands. Lance Red Cloud hænger ud bag tankstationen om natten. Det er sommer og de bor her alle sammen, i Pine Ridge reservatet i South Dakota, USA.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2013
Down town

Down town er en dansk kortfilm fra 1995 med instruktion og manuskript af Christian Friedländer og Kirsten Thomsen.

Handling 
To Hong Kong-journalister besøger København 18. november 1995. For at komme fra deres taxa til deres hotel, bliver de to nødt til at krydse Rådhuspladsen, der er under ombygning. Undervejs over pladsen får de sig en grundig snak på kinesisk og et par danske pølser ved pølsevognene. Den kinesiske samtale er ikke oversat.

Referencer

Eksterne henvisninger 
 

Kortfilm fra Danmark
Danske film fra 1995
2 piger 1 kage

2 piger 1 kage er en ungdomsfilm fra 2013 instrueret af Jens Dahl efter eget manuskript.

Handling 
2 piger 1 kage handler om Julie (Sara Hjort), der planlægger en nederdrægtig hævn, som hun skjuler i den fineste fødselsdagskage til sin bedste veninde Amalie (Amalie Lindegaard). Filmen er et kammerspil, der rammer ned i de centrale 10 minutter af 24-årige Julies liv, hvor hun prøver at stille sig ansigt til ansigt med den ubærlige uretfærdighed og modgang, der er er overgået hende. Det er et portræt af en ung kvindes forsøg på at samle stumperne op og komme videre.

Referencer

Eksterne henvisninger 
 

Ungdomsfilm fra Danmark
Danske film fra 2013
Robertprisen for årets korte fiktions- eller animationsfilm
Dansksprogede film
Det tavse råb

Det tavse råb er en dansk dokumentarfilm fra 2000, der er instrueret af René Bo Hansen efter manuskript af ham selv og Claus Ladegaard.

Handling 
2,5% af alle unge mellem 16-19 år angiver, at de har forsøgt selvmord. Af disse forsøger næsten halvdelen igen. Før et ungt menneske prøver at begå selvmord, er der ofte gået en periode, hvor han eller hun forgæves har forsøgt at kommunikere med omgivelserne. I filmen viderebringes konkrete erfaringer med intervention i et selvmordsforløb. Hvornår det er vigtigt at tale om selvmord med et ungt menneske, og hvordan det er muligt at tale om selvmord på en fornuftig måde. Et bidrag til en større menneskelig og faglig sikkerhed som grundlag for et offensivt beredskab. Filmens målgruppe er faggrupper, som udgør en første kontaktflade for en selvmordstruet person. Indholdet dækker: problemidentifikation, intervention, handlemuligheder og forebyggelse.

Referencer

Eksterne henvisninger 
 

Selvmord
Dokumentarfilm fra Danmark
Danske film fra 2000
Bobby (kortfilm)

Bobby er en kortfilm fra 2009 instrueret af Julie Bille efter manuskript af Andreas Garfield.

Handling 
24-årige Bobby forsøger forgæves at redde en jævnaldrende, ung mands liv. Den døende fortæller at han blev bortadopteret som barn og aldrig har set sin biologiske mor. Bobby opsøger mandens mor, Gudrun, og udgiver sig for at være hendes søn. Hun afviser først Bobby, men erkender sit ansvar og inviterer Bobby ind som en del af sin familie. Bobby er for første gang i sit liv på vej til at finde en plads i livet, men det er med en død mands identitet. Det er kun et spørgsmål om tid, før han bliver afsløret. Først da det er for sent, forstår Bobby, at han må være sig selv. Ingen anden kan gøre det ud for hans liv. Der er kun ham til at være Bobby.

Referencer

Eksterne henvisninger 
 

Kortfilm fra Danmark
Danske film fra 2009
Katte-digte

Katte-digte er en dansk eksperimentalfilm fra 1994, der er instrueret af Julius Heslet Gammeltoft efter manuskript af Marie-Amalie Hellet Gammeltoft.

Handling 
Tre piger fremsiger en række digte, som de selv har skrevet, under en tur i Fælledparken og på en legeplads.

Referencer

Eksterne henvisninger 
 

Eksperimentalfilm fra Danmark
Danske film fra 1994
Thea og den vilde flod

Thea og den vilde flod er en børnefilm fra 2012 instrueret af Catherine Kunze, Jacob Wellendorf efter manuskript af Catherine Kunze, Jacob Wellendorf.

Handling 
3-årige Thea holder ferie på en campingplads i Frankrig med mor og storesøster Chloé, der er to år ældre. Ved floden er Chloé optaget af en ny veninde og vil ikke lege med Thea, der keder sig - men så ser hun en havfruehale i vandet.

Referencer

Eksterne henvisninger 
 

Børnefilm fra Danmark
Danske film fra 2012
Bjarne og Britas vidunderlige verden 1-5

Bjarne og Britas vidunderlige verden 1-5 er en animationsfilm fra 1990 instrueret af Jannik Hastrup efter manuskript af Jannik Hastrup og Jan Kragh-Jacobsen.

Handling 
5 tegnefilm om miljø. Bjarne og Brita ligner til forveksling danske normalforbrugere med både skepsis og optimisme, når det drejer sig om "al den snak om røg og støj". Filmene er til skolerne og tager fat på luft, hav, smid-væk-mentalitet, skov og den farlige sol. Formen er sang og dialog, og stemmerne tilhører Anne Marie Helger og Claus Ryskjær. »Det ligger i luften«, »Havet sletter ikke spor«, »Det bobler af liv«, »Der er masser af skov« og »En plads i solen«.

Referencer

Eksterne henvisninger 
 

Animationsfilm fra Danmark
Danske film fra 1990
Skyernes skygge rammer mig

Skyernes skygge rammer mig er en kortfilm fra 1996 instrueret af Jonas Cornell efter manuskript af Klaus Rifbjerg.

Handling 
50'ernes København. Jens studerer jura, har passende et studenterjob på et sagførerkontor, bor hjemme og er lidt forlovet med Lis. Men ellers er Jens' liv meget regelmæssigt og planlagt. Indtil han møder den lidt ældre Erhard, der er fuldmægtig på kontoret. Erhard lokker Jens med ud i Københavns mystiske natteliv, og fra nu af ændres Jens' liv. Forlovelsen ryger og studierne forsømmes.

Referencer

Eksterne henvisninger 
 

Kortfilm fra Danmark
Danske film fra 1996
My love - Historien om Poul & Mai

My love - Historien om Poul & Mai er en dokumentarfilm fra 2012 instrueret af Iben Haahr Andersen efter eget manuskript.

Handling 
66-årige Poul er fisker i Hårbølle på Møn. Tyve år yngre Mai er fra Bangkok. Poul og Mai elsker hinanden. Men sådan har det ikke altid været. Tidligere elskede de hver især deres koner. De gjorde det måske mest af pligt, eller fordi det var det rigtige og ansvarlige at gøre. Men i deres voksne liv oplever de, at de må tage nogle alvorlige valg omkring, hvem de er, og hvad de skal i deres liv. Det er beslutninger, der får store konsekvenser, men også ændrer deres liv til det bedre. Filmen skildrer en kærlighedshistorie, der hylder troen på, at vi kan finde stor lykke i vores liv, hvis vi tør, og hvis vi tror på, at den findes trods de store tragedier, som livet også byder på. Filmen spejler samtidig vores vestlige samtids romantiske og kompromisløse krav til den store kærlighed, i mere traditionelle værdier som ansvarlighed, omsorg og næstekærlighed.

Referencer

Eksterne henvisninger 
 

Dokumentarfilm fra Danmark
Danske film fra 2012